
1. Nolikumā lietotie jēdzieni 
1.1. Iepirkums – iepirkums, kas tiek rīkots saskaņā ar Publisko iepirkumu likuma 8.2pantu. Iepirkumu izziņo, publicējot paziņojumu par plānoto līgumu Iepirkumu uzraudzības biroja mājaslapā internetā un ievietojot paziņojumu Pasūtītāja mājaslapā www.spaao.lv 
1.2. Pasūtītājs – Iepirkumu organizē un realizē Sabiedrība ar ierobežotu atbildību „Vidusdaugavas SPAAO” (SIA „Vidusdaugavas SPAAO”), adrese Lāčplēša iela 1, Aizkraukle, Aizkraukles novads, LV-5101, tālrunis 65133917, fakss 66133917, epasts: spaao@spaao.lv  
1.3. Piegādātājs – fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumu saskaņā ar Pasūtītāja prasībām. 
1.4. Ieinteresētais piegādātājs –Piegādātājs, kurš saņēmis šo nolikumu. 
1.5. Pretendents – Piegādātājs, kurš ir iesniedzis piedāvājumu.  
1.6. Komisija – visus ar Iepirkuma norisi saistītos jautājumus risina iepirkuma komisija, kas izveidota ar SIA „Vidusdaugavas SPAAO” valdes locekļa 2014.gada 16.janvāra rīkojumu Nr.3.  
1.7. Iepirkuma identifikācijas numurs: SPAAO 2016/1.  
2. Iepirkuma priekšmets, līguma izpildes laiks un vieta  
2.1. Iepirkuma priekšmets ir vides monitoringa veikšana sadzīves atkritumu poligonā „Dziļā vāda” 2016. un 2017.gadā, saskaņā ar tehniskajā specifikācijā noteiktajām prasībām.  
2.2. Līguma izpildes vieta – sadzīves atkritumu poligons „Dziļā vāda”, Mežāres pagastā, Krustpils novadā. 
2.3. Iepirkuma priekšmets nav sadalīts daļās. Pretendents var iesniegt piedāvājumu par visu iepirkuma priekšmetu kopā.  
3. Tehniskā specifikācija 
Iepirkuma priekšmeta apraksts, izvirzītās prasības pretendentiem norādītas Tehniskajā specifikācijā (1.pielikums).  
4. Prasības un tehniskās spējas pretendentam  
Iepirkumā var piedalīties Pretendents, kas atbilst šādām prasībām:  
4.1. ir reģistrēts likumā noteiktā kārtībā;  
4.2. nav pasludināts tā maksātnespējas process, nav apturēta vai pārtraukta tā saimnieciskā darbība, nav uzsākta tiesvedība par tā bankrotu vai tas netiek likvidēts; 
4.3. nav nodokļu parādu Latvijā vai valstī, kurā tas reģistrēts vai kurā atrodas tā pastāvīgā dzīvesvieta, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro;  
4.4. augstāk minētajos punktos noteiktās prasības attiecas arī uz personu grupas vai personālsabiedrības kā pretendenta dalībniekiem, kā arī uz pretendenta apakšuzņēmējiem, ja tādi tiek piesaistīti līguma izpildē, kuru sniedzamo pakalpojumu vērtība ir 20 procenti no kopējās iepirkuma līguma vērtības vai lielāka; 
4.5. ir pieredze vides stāvokļa monitoringa veikšanā sadzīves atkritumu poligonos; 
4.6. ir izsniegta Valsts vides dienesta izsniegta zemes dzīļu izmantošanas licence, kas pretendentam dod tiesības veikt vides monitoringu (pazemes ūdeņu monitoringu); 
4.7. datu apstrādei izmanto licencētas datorprogrammas, kā arī pretendenta rīcībā ir pakalpojuma izpildei nepieciešamais tehniskais aprīkojums. 
5. Iepirkuma nolikums  
5.1. Ar nolikumu var iepazīties Pasūtītāja mājas lapā www.spaao.lv , kā arī 
Pasūtītāja biroja telpās darba dienās no plkst. 9.00 līdz 12.00 un no plkst.13.00 līdz 16.00 līdz 2016.gada 19.janvārim plkst. 10.00. Nolikumu var saņemt arī elektroniski nosūtot pieprasījumu uz e-pastu spaao@spaao.lv, norādot Piegādātāja nosaukumu, tā adresi un tālruņa numuru, pārstāvja vārdu un uzvārdu.  
5.2. Pasūtītājs un Piegādātājs ar informāciju apmainās rakstveidā. 
5.3. Komisija pēc Ieinteresētā piegādātāja rakstiska pieprasījuma sniedz papildu informāciju par nolikumu, ja pieprasījums iesniegts ne vēlāk kā 3 (trīs) darbdienas pirms piedāvājuma iesniegšanas termiņa beigām.  
5.4. [bookmark: _GoBack]Ja Komisija no Ieinteresētā piegādātāja ir saņēmusi rakstisku jautājumu par nolikumu, tā 2 (divu) darbdienu laikā pēc pieprasījuma saņemšanas sagatavo rakstisku atbildi un nosūta to Ieinteresētajam piegādātājam, kurš uzdevis jautājumu, kā arī vienlaikus ievieto šo informāciju mājaslapā internetā, norādot arī uzdoto jautājumu. 
6. Piedāvājuma iesniegšanas kārtība 
6.1. Pretendenti piedāvājumus iesniedz, sākot ar dienu, kad paziņojums par plānoto līgumu ir publicēts Iepirkumu uzraudzības biroja un Pasūtītāja mājas lapā, līdz 2016.gada 19.janvārim plkst.10.00 (darba dienās no plkst. 9.00 līdz 12.00 un no 13.00 līdz 16.00).  
6.2. Piedāvājumus Pretendenti iesniedz Pasūtītāja biroja telpās Lāčplēša iela 1, Aizkrauklē, Aizkraukles novadā, LV-5101 vai nosūta pa pastu. Pretendents ir atbildīgs par savlaicīgu piedāvājuma izsūtīšanu, lai nodrošinātu piedāvājuma saņemšanu Lāčplēša iela 1, Aizkrauklē, Aizkraukles novadā, ne vēlāk, kā līdz nolikumā norādītajam laikam. 
6.3. Pēc nolikuma 6.1.punktā norādītā termiņa piedāvājums netiek pieņemts un neatvērts tiek atdots iesniedzējam. 
6.4. Saņemot piedāvājumu, Pasūtītājs Pretendentu reģistrē piedāvājumu iesniegšanas secībā, norādot Pretendenta nosaukumu, kā arī piedāvājuma iesniegšanas datumu un laiku. 
6.5. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. 
6.6. Pretendents ir tiesīgs pirms piedāvājumu iesniegšanas termiņa beigām atsaukt iesniegto piedāvājumu, rakstiski par to paziņojot Komisijai. 
6.7. Pretendents ir tiesīgs līdz piedāvājuma iesniegšanas termiņa beigām mainīt vai papildināt iesniegto piedāvājumu. Paziņojums par izmaiņām vai papildinājumiem piedāvājumā sagatavojams, aizzīmogojams, marķējams un iesniedzams tāpat kā piedāvājums, papildus norādot uz aploksnes, ka tās ir sākotnējā piedāvājuma izmaiņas. 
7. Prasības piedāvājuma noformējumam un saturam 
7.1. Pretendenta piedāvājums sastāv no: 
7.1.1. pieteikuma, kas sagatavots un aizpildīts atbilstoši nolikumam pievienotajai formai (2.pielikums) un ko parakstījis Pretendents personīgi (ja piedāvājumu iesniedz fiziska persona) vai Pretendenta pārstāvis ar paraksta tiesībām (ja piedāvājumu iesniedz juridiska persona), pievienojot pārstāvību apliecinošu dokumentu, vai Pretendenta pilnvarotā persona, pievienojot pilnvaru vai tās apliecinātu kopiju; 
7.1.2. dokumentiem Pretendentu atlasei:  
7.1.2.1. Latvijas Republikas Komercreģistra vai līdzvērtīgas iestādes citā valstī izsniegtas reģistrācijas apliecības kopija vai izziņa, kas apliecina, ka pretendents ir reģistrēts likumā noteiktajā kārtībā, 
7.1.2.2. pretendenta iepriekšējās pieredzes apraksts vides stāvokļa monitoringa veikšanā līdzvērtīgā pasūtījumā, 
7.1.2.3. vismaz 2 (divas) atsauksmes par tehniskajā specifikācijā norādīto darbu veikšanu, 
7.1.2.4. Valsts vides dienesta izsniegta zemes dzīļu izmantošanas licence (kopija), 
7.1.2.5. datu apstrādei izmantojamo licencēto datorprogrammu (norādot licences numuru) pretendenta apliecināts saraksts, 
7.1.2.6. pretendenta rīcībā esošā pakalpojuma izpildei nepieciešamā tehniskā aprīkojuma saraksts. 
7.1.3. tehniskā piedāvājuma, kurš sagatavots saskaņā ar Tehniskajā specifikācijā minētajām prasībām (1.pielikums) un atbilstoši tehniskā piedāvājuma veidnei (3.pielikums); 
7.1.4. finanšu 	piedāvājuma, 	kurš 	sagatavots 	atbilstoši 	veidnei 
(4.pielikums). 
7.2. Piedāvājums, kas sastāv no 7.1.punktā minētiem dokumentiem, iesniedzams slēgtā, aizzīmogotā aploksnē ar uzrakstu ,,Iepirkumam ,,Vides monitoringa darbi sadzīves atkritumu poligonā „Dziļā vāda””, identifikācijas Nr. SPAAO 2016/1”. Uz aploksnes jānorāda Pretendenta nosaukums, adrese, tālruņa numurs.  
7.3. Piedāvājumam jābūt sastādītam latviešu valodā, skaidri salasāmam, bez labojumiem un dzēsumiem, cauršūtām, numurētām lapām. 
7.4. Pretendents var iesniegt tikai vienu piedāvājuma variantu.  
7.5. Pretendentam piedāvājumā cena jānorāda euro. Pievienotās vērtības nodokļa summa jānorāda atsevišķi. Piedāvājuma cenā jāiekļauj visas izmaksas, kas Pretendentam varētu rasties izpildot veicamo pasūtījumu, tajā skaitā transporta izdevumi u.c. 
8. Piedāvājumu atvēršana  
Piedāvājumu atvēršana notiks slēgtā Komisijas sēdē. 
9. Pretendentu piedāvājuma noformējuma pārbaude, pretendentu atlase, tehnisko piedāvājumu pārbaude 
9.1. Piedāvājumu noformējuma pārbaudi, Pretendentu atlasi un tehnisko piedāvājumu atbilstības pārbaudi Komisija veic slēgtā sēdē bez Pretendentu un to pārstāvju klātbūtnes. 
9.2. Komisijai ir tiesības pieprasīt, lai Pretendents iesniedz papildus informāciju vai paskaidrojumu par savu piedāvājumu. Saņemot uzaicinājumu sniegt šādu informāciju, Pretendentam tā jāiesniedz 3 (trīs) darbdienu laikā no uzaicinājums saņemšanas dienas. 
9.3. Komisijai ir tiesības pārbaudīt Pretendentu atlasei, piedāvājumu atbilstības pārbaudei un izvēlei nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos.  
9.4. Piedāvājumu noformējuma pārbaudei, Pretendentu atlasei, tehnisko piedāvājumu atbilstības pārbaudei un piedāvājumu vērtēšanai Komisija var pieaicināt ekspertu.  
9.5. Piedāvājumu noformējuma pārbaudes laikā Komisija izvērtē, vai piedāvājums sagatavots un noformēts atbilstoši nolikumā (7.punkts) norādītajām noformējuma prasībām un pieņem attiecīgu lēmumu. Konstatējot atkāpes no nolikumā izvirzītajām piedāvājuma noformējuma prasībām, Komisija izvērtē to būtiskumu un ietekmi uz turpmāko piedāvājumu vērtēšanas procesu un ir tiesīga lemt par tālāku piedāvājuma vērtēšanu. 
9.6. Pretendentu atlases laikā Komisija pēc Pretendentu iesniegtajiem atlases dokumentiem (7.1.2.punkts) pārbauda Pretendentu atbilstību nolikumā izvirzītajām prasībām (4.punkts) un pieņem attiecīgu lēmumu.  
9.7. Pretendenta tehnisko spēju pārbaudes laikā Komisija izvērtē Pretendenta tehniskā piedāvājuma atbilstību nolikumā noteiktajām tehniskajām prasībām (Tehniskā specifikācija). 
10. Piedāvājuma izvēles kritērijs un finanšu piedāvājumu vērtēšana 
10.1. Vērtēti tiek to Pretendentu piedāvājumi, kuri, Komisijai veicot piedāvājumu noformējuma pārbaudi, Pretendentu atlasi un tehnisko spēju pārbaudi, atzīti par atbilstošiem nolikumā noteiktām prasībām. 
10.2. Piedāvājuma izvēles kritērijs - zemākā cena. 
10.3. Piedāvājuma vērtēšanas laikā Komisija pārbauda, vai piedāvājumā nav aritmētisku kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo Pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.  
11. Lēmuma par līguma slēgšanas tiesību piešķiršanu pieņemšana 
11.1. Komisija pieņem lēmumu slēgt iepirkuma līgumu ar Pretendentu, kura piedāvājums atbilst nolikumā noteiktajām prasībām un ir ar zemāko cenu.  
11.2. Pasūtītājs attiecībā uz Pretendentu, kuram būtu piešķiramas līguma slēgšanas tiesības veic pārbaudi atbilstoši Publisko iepirkumu likuma 8.2panta septītās, astotās daļas nosacījumiem. 
11.3. Ja izraudzītais Pretendents atsakās slēgt iepirkuma līgumu ar Pasūtītāju vai Pretendents Pasūtītāja paziņojumā par iepirkuma līguma slēgšanu norādītajā termiņā neierodas slēgt līgumu, Komisijai ir tiesības pieņemt lēmumu slēgt iepirkuma līgumu ar nākamo Pretendentu, kas atbilst visām nolikumā izvirzītajām prasībām un piedāvājis zemāko cenu vai pārtraukt iepirkumu, neizvēloties nevienu piedāvājumu. 
12. Iepirkuma līgums 
12.1. Iepirkuma līgums (5.pielikums) nosaka visas tiesiskās attiecības starp Pasūtītāju un Pretendentu. 
12.2. Pretendenta piedāvājumā norādītā cena ir līgumcena.  
12.3. Noslēgtais iepirkuma līgums, kā arī visi tā pielikumi, grozījumi un papildinājumi ir brīvas pieejamības informācija saskaņā ar Publisko iepirkumu likumu. 
13. Iepirkuma komisijas tiesības un pienākumi 
13.1. Komisija savas kompetences ietvaros pieņem lēmumus, kā arī veic citas darbības, kas izriet no nolikuma un spēkā esošiem normatīvajiem aktiem. 
13.2. Komisijas sēdes tiek protokolētas, ievērojot normatīvo aktu prasības.  
13.3. Komisijai ir tiesības: 
13.3.1. pieprasīt papildus informāciju no Pretendentiem par piedāvājumu, kā arī lai Pretendents izskaidro informāciju, ko tas sniedzis; 
13.3.2. pieaicināt Komisijas darbā speciālistus vai ekspertus ar padomdevēja tiesībām, ievērojot normatīvo aktu prasības; 
13.3.3. pieņemt lēmumu slēgt iepirkuma līgumu vai izbeigt iepirkumu, neizvēloties nevienu piedāvājumu. 
13.4. Komisijas pienākumi: 
13.4.1. izskatīt un vērtēt Pretendentu piedāvājumus, ievērojot nolikuma prasības; 
13.4.2. nodrošināt 	vienlīdzīgu 	un 	taisnīgu 	attieksmi pret visiem Pretendentiem; 
13.4.3. ne vēlāk kā 3 (triju) darbdienu laikā pēc lēmuma pieņemšanas dienas rakstveidā informēt Pretendentus par pieņemto lēmumu slēgt iepirkuma līgumu, kā arī savā mājaslapā internetā nodrošina brīvu un tiešu elektronisku pieeju lēmumam vai pārtraukt iepirkumu, ja tam ir objektīvs pamatojums;  
13.4.4. veikt citus nolikumā minētos pienākumus. 
14. Pretendenta tiesības un pienākumi 
14.1. Pretendenta tiesības:  
14.1.1. iesniedzot 	piedāvājumu, 	pieprasīt apliecinājumu tam, ka piedāvājums saņemts, ar norādi par saņemšanas datumu un laiku; 
14.1.2. atsaukt savu piedāvājumu līdz piedāvājuma iesniegšanas termiņa beigām, rakstiski informējot par to Komisiju; 
14.1.3. pieprasīt izskaidrot lēmumu par tā piedāvājuma noraidīšanu; 
14.1.4. citas nolikumā minētās tiesības. 
14.2. Pretendenta pienākumi: 
14.2.1. pārliecināties, ka visi nolikumā norādītie dokumenti, pieprasītie skaidrojumi, grozījumi vai papildinājumi pilnībā iesniegti Pasūtītājam; 
14.2.2. uzņemties atbildību par visu piedāvājumā norādīto ziņu patiesumu (gadījumā, ja Komisija, pārbaudot šīs ziņas, noskaidro, ka tās neatbilst patiesībai, attiecīgais Pretendents tiek izslēgts no turpmākās dalības iepirkumā); 
14.2.3. pilnībā segt piedāvājumu sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma rezultātiem; 
14.2.4. saņemot uzaicinājumu slēgt iepirkuma līgumu, Pasūtītāja uzaicinājumā norādītajā termiņā noslēgt iepirkuma līgumu; 
14.2.5. pieprasīt rakstveidā no Komisijas papildu informāciju par nolikumu ne vēlāk kā 3 (trīs) darbdienas pirms piedāvājuma iesniegšanas termiņa beigām; 
14.2.6. saņemot Komisijas pieprasījumu sniegt informāciju nolikumā paredzētajos gadījumos, norādīto informāciju sniegt 3 (trīs) dienu laikā no Komisijas pieprasījuma parakstīšanas dienas; 
14.2.7. citi nolikumā minētie pienākumi. 

15. Pielikumi: 
15.1. Tehniskā specifikācija (1.pielikums); 
15.2. Pieteikuma veidlapa (2.pielikums); 
15.3. Tehniskā piedāvājuma veidlapa (3.pielikums); 
15.4. Finanšu piedāvājuma veidlapa (4.pielikums); 
15.5. 15.5. Līguma projekts (5.pielikums). 
 


1.pielikums   
 
TEHNISKĀ SPECIFIKĀCIJA 
 
Vides stāvokļa monitoringa veikšana 
Sadzīves atkritumu poligonā „Dziļā vāda” 2016. un 2017.gadā 
 
 
1. Vispārīgā informācija 
 
Vides monitoringa darbi jāveic sadzīves atkritumu poligonā „Dziļā vāda” atbilstoši A kategorijas piesārņojošajās darbības atļaujas Nr. DA 11 IA 0005 un Ministru kabineta 2011.gada 27.decembra noteikumu Nr.1032 „Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi” (turpmāk – noteikumi Nr.1032) prasībām, kā arī citu normatīvo aktu prasībām. 
 
2. Vispārējās prasības 
 
Atbilstoši tehniskās specifikācijas 1.punktā minētajiem dokumentiem, jākontrolē sekojoši vides stāvokli raksturojoši parametri: 
· infiltrāts, 
· attīrītais infiltrāts,
· virszemes ūdeņi, 
· pazemes ūdeņi. 

3. Monitoringa punkti un kontrolējamie parametri 
 
Monitoringa punktu skaits un izvietojums ir noteikts A kategorijas piesārņojošās darbības atļaujā Nr. DA 11 IA 0005, atbilstoši noteikumiem Nr.1032, un tie ir apkopoti 1. tabulā. 
 
a T1.tabula  Monitoringa sistēmas elementi
 
	Vides parametrs 
	Mērījumu punktu skaits 
	Mērījumu punktu izvietojums 

	Infiltrāts 
	1
	Infiltrāta baseinā

	Attīrītais infiltrāts
	1
	reversās osmozes attīrīšanas iekārtās pirms attīrīta infiltrāta novadīšanas ugunsdzēsības baseinā

	Virszemes ūdeņi 
	6
	6 paraugošanas punkti saskaņā ar A kategorijas piesārņojošās darbības atļauju Nr. DA 11 IA 0005

	Pazemes ūdeņi 
	6
	6 monitoringa akas saskaņā ar A kategorijas piesārņojošās darbības atļauju Nr. DA 11 IA 0005



Kontrolējamie parametri un mērījumu biežums ir norādīti 2. tabulā. 

2.tabula Vides stāvokļa monitoringa parametri un mērījumu biežums 
 
	Vides parametrs 
	Kontrolējamie lielumi 
	Mērījumu biežums 

	Infiltrāts
	Ķīmiskais sastāvs (NI)1 
	2 reizes gadā 

	
	Ķīmiskais sastāvs (PI)2
	2 reizes gadā 

	Attīrītais infiltrāts
	Ķīmiskais sastāvs (PI)
	1 reizi gadā

	Virszemes ūdeņi:
	
	

	Punkts Nr.1
	Ķīmiskais sastāvs (P)4
	1 reizi gadā 

	
	Ķīmiskais sastāvs (N)3
	2 reizes gadā

	Punkts Nr.2
	Ķīmiskais sastāvs (P)
	2 reizes gadā 

	
	Ķīmiskais sastāvs (N)
	2 reizes gadā

	Punkts Nr.3
	Ķīmiskais sastāvs (P)
	2 reizes gadā 

	
	Ķīmiskais sastāvs (N)
	2 reizes gadā

	Punkts Nr.4
	Ķīmiskais sastāvs (P)
	1 reizi gadā 

	
	Ķīmiskais sastāvs (N)
	2 reizes gadā

	Punkts Nr.5
	Ķīmiskais sastāvs (N)
	2 reizes gadā

	Punkts Nr.6
	Ķīmiskais sastāvs (P)
	1 reizi gadā 

	
	Ķīmiskais sastāvs (N)
	2 reizes gadā

	Punkts
 Nr.1; 2; .3; 4; 5
	Notece
	3 reizes gadā  

	Pazemes ūdeņi:
	
	

	6 monitoringa akas
	ūdens līmenis
	2 reizes gadā

	6 monitoringa akas
	Ķīmiskais sastāvs (P) un 
	2 reizes gadā

	6 monitoringa akas
	Ķīmiskais sastāvs (N)
	2 reizes gadā


 
1Ķīmiskais sastāvs (NI) – pH, elektrovadītspēja, ķīmiskais skābekļa patēriņš (ĶSP), slāpekļa daudzums, kopējais fosfors, hlorīdi (Cl)
2Ķīmiskais sastāvs (PI) – pilnā ķīmiskā analīze, ietver: pH, elektrovadītspēja, ķīmiskais skābekļa patēriņš (ĶSP), kopējais slāpekļa daudzums, kopējais fosfora daudzums, hlorīdi (Cl), sausnes saturs ,bioķīmiskais skābekļa patēriņš piecās dienās (BSP5), oksidējamība (permanganāta metode), nitrāti (NO3),nitrīti (NO2), amonijs (NH4),sulfāti (SO4),fenolu indeks, naftas produkti, bors, metāli- cinks (Zn), varš (Cu), kadmijs (Cd), hroms (Cr), svins  (Pb), dzīvsudrabs (Hg), dzelzs (Fe), mangāns (Mn) un kobalts (Co) 
3Ķīmiskais sastāvs (N) - pH (uz vietas urbuma atsūknēšanas laikā), elektrovadītspēja(uz vietas urbuma atsūknēšanas laikā), ķīmiskais skābekļa patēriņš (ĶSP), slāpekļa daudzums, kopējais fosfors, hlorīdi (Cl).
4Ķīmiskais sastāvs (P) – pH(uz vietas urbuma atsūknēšanas laikā), elektrovadītspēja(uz vietas urbuma atsūknēšanas laikā), ķīmiskais skābekļa patēriņš (ĶSP), kopējais slāpekļa daudzums, kopējais fosfora daudzums, hlorīdi (Cl), sausnes saturs ,bioķīmiskais skābekļa patēriņš piecās dienās (BSP5), oksidējamība (permanganāta metode), nitrāti (NO3),nitrīti (NO2), amonijs (NH4),sulfāti (SO4),fenolu indeks, naftas produkti, bors, metāli- cinks (Zn), varš (Cu), kadmijs (Cd), hroms (Cr), svins  (Pb), dzīvsudrabs (Hg), dzelzs (Fe), mangāns (Mn) un kobalts (Co) 
 
4. Prasības darbu izpildei 
 
Izpildītājam tiek izvirzītas sekojošas prasības: 

1. Paraugi noņemami saskaņā ar noteikumu Nr. 1032 prasībām.  
2. Visas laboratorijas analīzes veicamas tikai akreditētās laboratorijās (jāpievieno akreditācijas raksta kopija).  
3. Atskaite par veiktajiem darbiem obligāti iesniedzama Pasūtītājam, VVD Daugavpils reģionālajai vides pārvaldei un Latvijas vides, ģeoloģijas un meteoroloģijas aģentūrai.  
 



2.pielikums 
 
PRETENDENTA PIETEIKUMS  
dalībai iepirkumā „Vides monitoringa darbi sadzīves atkritumu poligonā „Dziļā vāda”” (identifikācijas Nr. SPAAO 2016/1)            
 
 
1. Iepazinušies ar iepirkuma nosacījumiem, mēs, apakšā parakstījušies, piedāvājam veikt vides stāvokļa monitoringu sadzīves atkritumu poligonā „Dziļā vāda” 2016. un 2017.gadā, saskaņā ar iepirkuma noteikumu prasībām, par summu, EUR: 
 
 
Piedāvājuma cena bez PVN _______________________________________________________ 
                                                                                             (piedāvājuma cena vārdos un skaitļos) 
 
Pievienotās vērtības nodoklis ______________________________________________________ 
                                                                                                (PVN __% vārdos un skaitļos) 	 
 
Piedāvājuma cena ar PVN ________________________________________________________ 
                                                                            (piedāvājuma cena ar PVN __% vārdos un skaitļos)  
2. Apliecinām, ka esam pilnīgi iepazinušies ar iepirkuma noteikumiem, iepirkuma līguma projektu un šajā piedāvājuma cenā esam pilnīgi iekļāvuši visas nepieciešamās izmaksas, mums nav nekādu neskaidrību un pretenziju šajā sakarā tagad, kā arī atsakāmies tādas celt līguma darbības laikā. 
 
3. Apliecinām, ka visas pieteikumā sniegtās ziņas ir precīzas un patiesas. 
 
Pretendenta nosaukums:  

Reģistrācijas Nr./personas kods:
Juridiskā/deklarētā adrese: 

Biroja/dzīvesvietas adrese: 

Bankas nosaukums un filiāle:  

Bankas kods:  

Konta Nr.: 

Kontaktpersona: _________________ (vārds, uzvārds) ____________ (tālruņa Nr., faksa Nr., e-pasta adrese) 
Iepirkuma līguma slēgšanas gadījumā no mūsu puses līgumu parakstīs pretendenta pārstāvis: pārstāvja amats, vārds uzvārds, kas pretendentu pārstāv uz (statūti, pilnvara vai cits – nosaukt atbilstošo) pamata. 
Pielikumā: (uzskaitīt pielikumā esošos dokumentus) 
Ar šo apstiprinu sniegto ziņu patiesumu. 
 
Datums: _______________ 
 

(Pretendenta vai tā pilnvarotās personas paraksts, tā atšifrējums, zīmogs) 


3.pielikums
 
Tehniskais piedāvājums 
 
 
Pretendentam, lai tas raksturotu savas spējas izpildīt iepirkuma priekšmetā minētos darbus, tehniskajā piedāvājumā ir jāapraksta: 
 
1. darbu metodika infiltrāta, virszemes ūdeņu un pazemes ūdeņu paraugu noņemšanai un laboratorijas analīžu veikšanai; 
2. atskaitē par paveiktajiem darbiem ietveramās informācijas apjoms un saturs. 
 
Visām Pretendenta tehniskajā piedāvājumā aprakstītajām darbībām ir jāatbilst tehniskajai specifikācijai (1.pielikums) un normatīvo aktu prasībām, t.sk. arī Latvijas Republikā spēkā esošo standartu prasībām.  
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
4.pielikums
 
FINANŠU PIEDĀVĀJUMS 
 
 
	Nr.p.k. 
	Vides parametrs 
	Kontrolējamie lielumi 
	Mērvienība 
	Skaits 
	Vienības cena, EUR
	Kopā, EUR 

	1. 
	Infiltrāts 
	Ķīmiskais sastāvs (NI)1
	Gab. 
	4
	 
	 

	2. 
	
	Ķīmiskais sastāvs (PI)2
	Gab. 
	4
	 
	 

	3.
	Attīrītais infiltrāts
	Ķīmiskais sastāvs (PI)2
	Gab.
	2
	
	

	4. 
	Virszemes ūdeņi: 
  
	Ķīmiskais sastāvs (N)3
	Gab. 
	24 
	 
	 

	5. 
	
	Ķīmiskais sastāvs (P)4
	Gab. 
	14
	 
	 

	6. 
	
	Notece
	Gab.
	30
	
	

	7. 
	Pazemes ūdeņi 
	
Ūdens līmenis
	Gab. 
	24 
	 
	 

	8. 
	
	Ķīmiskais sastāvs (N)  
	Gab. 
	24 
	 
	 

	9.
	
	Ķīmiskais sastāvs (P)   
	Gab. 
	24 
	 
	 

	 
	KOPĀ bez PVN 
	 
	 
	 
	 
	 

	 
	PVN 21% 
	 
	 
	 
	 
	 

	 
	PAVISAM KOPĀ 
(ar PVN) 
	 
	 
	 
	 
	 


 
1Ķīmiskais sastāvs (NI) – pH, elektrovadītspēja, ķīmiskais skābekļa patēriņš (ĶSP), slāpekļa daudzums, kopējais fosfors, hlorīdi (Cl)
2Ķīmiskais sastāvs (PI) – pilnā ķīmiskā analīze, ietver: pH, elektrovadītspēja, ķīmiskais skābekļa patēriņš (ĶSP), kopējais slāpekļa daudzums, kopējais fosfora daudzums, hlorīdi (Cl), sausnes saturs ,bioķīmiskais skābekļa patēriņš piecās dienās (BSP5), oksidējamība (permanganāta metode), nitrāti (NO3),nitrīti (NO2), amonijs (NH4),sulfāti (SO4),fenolu indeks, naftas produkti, bors, metāli- cinks (Zn), varš (Cu), kadmijs (Cd), hroms (Cr), svins  (Pb), dzīvsudrabs (Hg), dzelzs (Fe), mangāns (Mn) un kobalts (Co) 
3Ķīmiskais sastāvs (N) - pH (uz vietas urbuma atsūknēšanas laikā), elektrovadītspēja(uz vietas urbuma atsūknēšanas laikā), ķīmiskais skābekļa patēriņš (ĶSP), slāpekļa daudzums, kopējais fosfors, hlorīdi (Cl).
4Ķīmiskais sastāvs (P) – pH(uz vietas urbuma atsūknēšanas laikā), elektrovadītspēja(uz vietas urbuma atsūknēšanas laikā), ķīmiskais skābekļa patēriņš (ĶSP), kopējais slāpekļa daudzums, kopējais fosfora daudzums, hlorīdi (Cl), sausnes saturs ,bioķīmiskais skābekļa patēriņš piecās dienās (BSP5), oksidējamība (permanganāta metode), nitrāti (NO3),nitrīti (NO2), amonijs (NH4),sulfāti (SO4),fenolu indeks, naftas produkti, bors, metāli- cinks (Zn), varš (Cu), kadmijs (Cd), hroms (Cr), svins  (Pb), dzīvsudrabs (Hg), dzelzs (Fe), mangāns (Mn) un kobalts (Co) 
 
5.pielikums
 
LĪGUMS Nr.______________ (projekts) 
 
Aizkrauklē, 	   2016.gada __.__________________ 
 
Sabiedrība ar ierobežotu atbildību „Vidusdaugavas SPAAO” (reģistrācijas numurs 55403015551, juridiskā adrese Lāčplēša iela 1, Aizkraukle, Aizkraukles novads, LV-5101) tās valdes locekļa Jāņa Daģa personā, kura rīkojas saskaņā ar statūtiem, turpmāk šā līguma tekstā saukts Pasūtītājs, no vienas puses, un 
__________________________________, tās ___________________________ personā, kur_ rīkojas saskaņā ar __________________, turpmāk šī līguma tekstā saukts Uzņēmējs, no otras puses,  
abi kopā un katrs atsevišķi turpmāk šā līguma tekstā saukti par Līdzējiem, pamatojoties uz Pasūtītāja rīkoto iepirkumu – Vides monitoringa darbi sadzīves atkritumu poligonā „Dziļā vāda”, identifikācijas Nr. SPAAO 2016/1, turpmāk šā līguma tekstā saukts iepirkums, rezultātiem un Uzņēmēja iesniegto piedāvājumu, noslēdz šādu līgumu: 
 
Līguma priekšmets  
1.1. Pasūtītājs uzdod, bet Uzņēmējs, ievērojot Pasūtītāja noteiktās kvalitātes prasības, apņemas veikt vides stāvokļa monitoringu sadzīves atkritumu poligonā „Dziļā vāda” 2016. un 2017.gadā, turpmāk tekstā saukti – darbi, atbilstoši iepirkuma tehniskajai specifikācijai (1.pielikums) un katra gada sākumā saskaņota darbu izpildes grafika.
1.2. 	Uzņēmējs pēc darbu veikšanas Pasūtītājam iesniedz darbu izpildi apliecinošos materiālus papīra un elektroniskā formā.  
 
Līguma termiņš 
Līgums stājas spēkā ar tā abpusējas parakstīšanas dienu un ir spēkā līdz 2017.gada 31.decembrim. 
 
Līguma summa 
3.1. Līguma summa par vides stāvokļa monitoringa veikšanu sadzīves atkritumu poligonā „Dziļā vāda” 2016. un 2017.gadā sastāda EUR __________ (_______________ euro un ____ centi), tajā skaitā pamatsumma bez pievienotās vērtības nodokļa (PVN) 21% EUR ___________ un PVN 21% EUR______________. 
3.2. 	Atlīdzība par darbu 2016.gadā nevar pārsniegt 50% (piecdesmit procentus) no līguma 
3.1.punktā noteiktās līguma summas. 
 
Uzņēmēja tiesības un pienākumi 
4.1. 	Uzņēmējs apņemas nodrošināt darbu izpildi saskaņā ar šo līgumu, atbilstošā kvalitātē pēc saskaņotā grafika.
4.2. Uzņēmējs apņemas darbus par 2016.gadu veikt līdz 2016.gada 31.decembrim, bet 2017.gadu – līdz 2017.gada 31.decembrim. 
4.3. 	Par visiem apstākļiem, kas ietekmē darbu izpildi, Uzņēmējs nekavējoties informē Pasūtītāju. 
4.4. Uzņēmējs apliecina, ka viņš ir iepazinies un apņemas darbu izpildes laikā ievērot visas Latvijas Republikā spēkā esošajos normatīvajos aktos noteiktās prasības, tajā skaitā darba aizsardzības, veselības aizsardzības, dabas aizsardzības un ugunsdrošības prasības. 
4.5. Par katru nelaimes gadījumu darbā, kurš noticis, veicot līgumā paredzētos darbus, 3 (trīs) kalendāro dienu laikā pēc akta sastādīšanas par nelaimes gadījumu darbā, Uzņēmējs informē Pasūtītāju rakstveidā un nosūta akta par nelaimes gadījumu darbā kopiju. 
4.6. Uzņēmējs apņemas Pasūtītāja sniegto informāciju un datus izmantot tikai līgumā paredzētai darbībai, bez tiesībām to/vai tās sastāvdaļas nodot citām fiziskām vai juridiskām personām. 
4.7. Novērojumu rezultātus Uzņēmējs iesniedz Pasūtītājam 35 (trīsdesmit piecu) dienu laikā pēc mērījumu veikšanas. 
 
Pasūtītāja tiesības un pienākumi 
5.1. 	Pasūtītājs nodrošina Uzņēmēju ar visu darba izpildei nepieciešamo Pasūtītāja rīcībā esošo informāciju un organizatorisko atbalstu. 
5.2. 	Pasūtītājam ir pienākums veikt norēķinu ar Uzņēmēju par darbiem, kurus tas ir pieņēmis. 
 
Darbu pieņemšana – nodošana 
6.1. Pēc katra no darbu cikla pabeigšanas, Uzņēmējs 3 (trīs) dienu laikā iesniedz Pasūtītājam darbu pieņemšanas – nodošanas aktu.  
6.2. Gadījumā, ja Pasūtītājs konstatē kļūdas izpildītajos darbos, Uzņēmējs apņemas tās novērst pēc Pasūtītāja pieprasījuma un Pasūtītāja norādītajā laikā. Gadījumā, ja Uzņēmējs atteiksies novērst pieļautās darbu izpildes kļūdas, Uzņēmējs maksās Pasūtītājam soda naudu 5 % (piecu procentu) apmērā no kopējās līguma summas.   
6.3. 	Abu Līdzēju parakstīts pieņemšanas - nodošanas akts ir pamats rēķina izrakstīšanai. 
6.4. Pēc darbu pieņemšanas - nodošanas akta parakstīšanas Uzņēmējs iesniedz Pasūtītājam rēķinu, kuru tas samaksā 30 (trīsdesmit) darba dienu laikā pēc tā saņemšanas. 
6.5. 	Maksājumi tiek veikti ar bankas pārskaitījumu uz Uzņēmēja norādīto bankas norēķinu kontu.  
 
Līdzēju atbildība un līguma izbeigšana 
7.1. Līdzēji atbild par šajā līgumā norādīto saistību izpildi saskaņā ar Latvijas Republikā spēkā esošiem normatīvajiem aktiem. 
7.2. Uzņēmējs atlīdzina Pasūtītājam valsts vai pašvaldības institūciju uzliktos naudas sodus, kas noteikti uzņēmēja nekvalitatīvi veiktu darbu dēļ. 
7.3. Uzņēmējs ir pilnā mērā atbildīgs par Pasūtītājam, trešajām personām vai apkārtējai videi nodarīto zaudējumu, kas radies Uzņēmēja vainas dēļ darbu izpildes laikā. 
7.4. Līdzēji tiek atbrīvoti no atbildības par daļēju vai pilnīgu šā līguma nepildīšanu, ja šī neizpilde radusies pēc līguma noslēgšanas nepārvaramas varas un/vai ārkārtēju apstākļu rezultātā, kurus Līdzēji nevarēja paredzēt un novērst. Līdzējam, kurš atsaucas uz nepārvaramas varas un/vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Līdzējam. 
7.5. Pasūtītājs ir tiesīgs vienpusēji atkāpties no līguma, ja Uzņēmējs nepilda līguma 4.1. un/vai
4.2.punktos minētās saistības. Šajā gadījumā Uzņēmējs maksā soda naudu 5% (piecu procentu) apmērā no kopējās līguma summas. 
7.6. Ja Uzņēmējs nokavē līguma 4.2.punktā norādītos darbu izpildes termiņus, tas maksā nokavējuma naudu 0,1% (nulle komats viens procents) no kopējās līguma summas par katru nokavēto kalendāro dienu. Nokavējuma naudas samaksa neatbrīvo Uzņēmēju no līgumā uzņemto saistību izpildes. 
7.7. Ja Pasūtītājs kavē līguma 6.4.punktā norādīto maksājumu veikšanas termiņus, tas maksā nokavējuma naudu 0,1% (nulle komats viens procents) no maksājuma summas par katru nokavēto kalendāro dienu. 
7.8. Pasūtītājs ir tiesīgs apturēt darbu veikšanu, ja Uzņēmējs neievēro līguma un katra gada sākumā saskaņotā darbu izpildes grafika nosacījumus līdz pārkāpuma novēršanai vai zaudējumu atlīdzināšanai. Ja Uzņēmējs atkārtoti pārkāpj minētās prasības, Pasūtītājam ir tiesības vienpusēji atkāpties no līguma. Šajā gadījumā Uzņēmējs maksā soda naudu 5% (piecu procentu) apmērā no kopējās līguma summas. 
 
Strīdu izšķiršanas kārtība 
8.1. 	Jebkuras nesaskaņas, domstarpības vai strīdi tiks risināti savstarpēju sarunu ceļā.  
8.2. Gadījumā, ja Līdzēji 15 (piecpadsmit) dienu laikā nespēs vienoties, Līdzēju strīdus saistībā ar līgumu izšķirs tiesa, saskaņā ar Latvijas Republikas normatīvajiem aktiem, pēc Pasūtītāja juridiskās adreses. 
 
Noslēguma noteikumi 
9.1. Izmaiņas līgumā un papildinājumi stājas spēkā tikai tad, ja par to ir panākta rakstiska vienošanās, kuru apstiprinājuši abi Līdzēji. 
9.2. Uzņēmējs šajā līgumā paredzētās saistības nav tiesīgs nodot trešajām personām (apakšuzņēmējiem). Izņēmumi no šī noteikuma iespējami, ja: 
9.2.1. abi Līdzēji pirms šajā līgumā paredzēto saistību tiesību nodošanas citai personai par to rakstiski vienojas. Šis noteikums attiecas arī uz prasījumu tiesību cesiju; 
9.2.2. kāda Līdzēja saistību tiesību pārņemšana noteikta ar likumu, tiesas spriedumu vai normatīvos aktos noteiktā kārtībā reģistrēta Komercreģistrā. Līdzējam, kura saistību tiesības pārņemtas, ir pienākums nekavējoties 3 (trīs) kalendāro dienu laikā rakstiski informēt otru Līdzēju par saistību tiesību pārņemšanas tiesisko pamatu un saistību tiesību pārņēmēju. 
9.3. Šajā līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt šā līguma noteikumu tulkošanu. 
9.4. Termini, kas lietoti šajā līgumā atbilst to jēgai un formulējamam, kādā tie ir lietoti iepirkuma dokumentācijā. Iepirkuma dokumentācijā izskaidrotie termini līguma tekstā lietoti to aprakstītajā nozīmē, ja vien no konteksta nav iespējams saprast citu termina nozīmi. Līguma izpildes gaitā Līdzējiem ir saistoši iepirkuma dokumentācijā paredzētie noteikumi. 
9.5. Pasūtītājs par pilnvaroto pārstāvi šā līguma izpildes laikā nozīmē poligona „Dziļā vāda” vecāko speciālistu Jāni Gramani. 
9.6. 	Izpildītājs par pilnvaroto pārstāvi šā līguma izpildes laikā nozīmē ___________________. 
9.7. Līdzēju pilnvarotie pārstāvji ir atbildīgi par līguma izpildes uzraudzīšanu, tajā skaitā, par veikto darbu pieņemšanas un nodošanas organizēšanu, savlaicīgu rēķina iesniegšanu un pieņemšanu, apstiprināšanu un nodošanu apmaksai, pretenziju sastādīšanu.  
9.8. Līgums sastādīts 2 (divos) eksemplāros, katrs uz __ (___) lapām, ar vienādu juridisku spēku, no kuriem viens glabājas pie Pasūtītāja, otrs pie Izpildītāja. Līgumam ir 2 (divi) pielikumi - iepirkuma tehniskā specifikācija,
- finanšu piedāvājums. 
 
 



Līdzēju rekvizīti un paraksti 
 
	Pasūtītājs:
	Uzņēmējs:

	SIA “Vidusdaugavas SPAAO”
Reģistrācijas Nr.: LV 55403015551
PVN maksātāja Nr.: LV 55403015551
Juridiskā adrese: Lāčplēša ielā 1, 
Aizkrauklē, LV 5101
Tel./ Fakss:+371 65133917 
Banka: AS „SWEDBANK”
Kods: HABALV22
Konts: LV38HABA0551034378558
	

	Kontaktpersona
Vārds: Jānis Gramanis
Tel.:    +371 28363313
e-pasts: dzilavada@inbox.lv
	

	
Valdes loceklis ____________________
J.Daģis

